Konservativt rådmand Thomas Krarup kritiserer nu Miljø- og Energirådmand i Aalborg Kommune, Lasse Olsen fra Enhedslisten. Torsdag morgen har han udtalt, at man i kommunen vil lave en kampagne, hvor man fraråder folk at vaske bilen i folks egen carport eller indkørsel af hensyn til miljøet. - Det er et ret stort problem. Vurderingen fra vores miljøfolk er, at det udgør en betydelig risiko i forhold til forurening af vandløb, siger rådmand Lasse Olsen fra Enhedslisten til P4 Nordjylland. Thomas Krarup, konservativ Ældre- og handikaprådmand i Aalborg Kommune, skriver til TV2 Nord, at dette forslag er både forkert og dumt. - Det er helt urimeligt og utidig indgriben i borgerens liv. Der er i forvejen heftig regulering af hvilke midler, der må puttes i vaskemidler - det er da dérigennem sådan noget skal reguleres, skriver Thomas Krarup, der heller ikke ser nogen miljømæssig gevinst i, at folk skal køre 5-10 km for at komme til en vaskehal.

Opsummering:
Det er både et forkert og dumt at tilskynde borgerne til ikke at vaske bilen derhjemme, mener konservativt rådmand.